Ma ei tea, kuidas teistel on kasvuhoonega lood, aga meil on nii, et igal kevadel on üks esimestest  vohajatest seal lehtsalat. Ja seda nii kaua, kui mina üleüldse mäletada suudan. Ilmselt tänu sellele teemegi juba 3 põlvkonda järjest seda lihtsat, aga ülimaitsvat salatit. Retsepti pole isegi vaja, tuleb lihtsalt salatilehed suurde kaussi tükkideks rebida, maasikad hulka poolitada, lisada paar supilusikatäit hapukoort, suhkrut ja tiba soola. Siis kõik ära segada ning mõnus, krõmpsuv ja oma aia salat ongi valmis. Sobib värskete kartulite või mistahes grill-liha kõrvale.